open-index/open-wikipedia-markdown huggingface dataset:
Natalja Petrusiova

**Natalja Anatoljevna Petrusiova** (1955–2025) var en sovjetrussisk skøyteløper som figurerte høyt oppe på resultatlistene i internasjonale mesterskap i første halvdel av 1980-årene.

## Meritter
### Personlige rekorder

### Verdensrekorder
Liste over verdensrekordnoteringer gjort av Natalja Petrusiova.

### Internasjonale mesterskap i hurtigløp
Olympiske leker (Vinter) deltatt i to OL ved åtte konkurranser.
:* Lake Placid 1980 på 500 m,  m,  m og på  m og i Sarajevo 1984 på 500 m og på  m,  m og på  m.
::* beste resultat: olympisk mester, gullmedaljevinner og 1.-plass på  m i Lake Placid 1980.

Allround-VM på skøyter deltatt i fem allround-VM.
:* Den Haag 1979, Hamar 1980, Sainte-Foy 1981, Inzell 1982 og i Inzell 1984.
::* beste resultat: allroundverdensmester, gullmedaljevinner og 1.-plass sammenlagt både i Hamar 1980 og i Sainte-Foy 1981.

Sprint-VM på skøyter deltatt i fire sprint-VM.
:* Grenoble 1981, Alkmaar 1982, Helsingfors 1983 og i Trondheim 1984.
::* beste resultat: sprintverdensmester, gullmedaljevinner og 1.-plass sammenlagt i Alkmaar 1982.

EM på skøyter deltatt i fire EM ved fire konkurranser.
:* Heerenveen 1981 i sammenlagt, Heerenveen 1982 i sammenlagt, Heerenveen 1983 i sammenlagt og i Groningen 1985 i sammenlagt.
::* Beste resultat: europamester, gullmedaljevinner og 1.-plass sammenlagt både i Heerenveen 1981 og i Heerenveen 1982.

Junior-VM på skøyter deltatt i to VM ved to konkurranser.
:* Strömsund 1975 i sammenlagt, Madonna di Campiglio 1976 i sammenlagt.
::* Beste resultat: 4.-plass sammenlagt i Madonna di Campiglio 1976.

## Utmerkelser
*  Ordenen folkenes vennskap (1980)
*  Medaljen for utmerket arbeid
* &nbsp;&nbsp;  &nbsp;&nbsp; Hedret mester i idrett av Sovjetunionen
* &nbsp;&nbsp;  &nbsp;&nbsp;&nbsp; Hedret trener av Russland
* &nbsp;&nbsp;  &nbsp;&nbsp; Mester i idrett av Sovjetunionen (1974)

;Ættermæle
* Skøytearenaen i Pavlovskij Posad er oppkalt etter henne

## Fotnoter


## Referanser




## Eksterne lenker
* 
* 
*  Natalya Petrusyova på Skateresults.com
Brennkopper

**Brennkopper** (*impetigo*) er en overfladisk infeksjon som skyldes bakterier.

Forekomsten av brennkopper er vanligst om sommeren når det er varmt.

I Skandinavia er det mest vanlig at brennkopper skyldes stafylokokkbakterien. I tropene skyldes brennkopper ofte streptokokkbakterien som er mer alvorlig, blant annet på grunn av nyresykdom.

Sykdommen er mest alminnelig hos barn selv om den kan forekomme i alle aldre. Den utvikles spesielt i varme og ved fuktighet. Den smitter lett, f.eks. i barnehager, skoler og mellom søsken.

Symptomene begynner ofte som en rød flekk med gule skorper som utvikler seg til en pussfylt blære eller et sår. Man har som regel ingen nedsatt allmenntilstand og ingen feber. Vanligvis starter symptomene i ansiktet og da ved nesen, munnvikene og øreflippene.

Navnet brennkopper har sykdommen på grunn av det vannkopplignende utseendet og fordi det smitter fra et barn til et annet.

Brennkopper kan starte på tilsynelatende sunn hud, men forekommer oftest på hud hvor man har klødd/skadet seg, eller på hud som på annen måte er svekket. Brennkopper er spesielt vanlig hos barn med atopisk eksem.

## Behandling
Ved lettere tilfeller av brannkopper kan dette behandles med bakteriedrepende kremer. Ved alvorligere tilfeller må behandlingen suppleres med spesialbad og antibiotikatabletter.

Fusidinsyreresistente bakterier har økt de siste 10 årene. Siden 1980-tallet har brennkopperbakterier blitt tiltagende motstandsdyktige mot vanlige penicilliner, så nå brukes oftest for eksempel dikloksacillin (*Diclocil*), cefalexin (*Keflex*), med fler.

Etter første behandlingsdag med lokalbehandling og tabletter smitter brennkopper ikke.

Solen og lysbehandling kan også være en del av behandlingen. Ved store skorper må skorpene fuktes og fjernes, for eksempel med pinsett.

## Resistens
Det er nå stort utbredt resistens overfor fusidinsyre, bacitracin og penicillin blant brennkopper.

## Smitte/tilbake i barnehage
Barn må holdes hjemme fra barnehage/ skole til brennkoppene er under kontroll, slik at ikke smitte spres til andre barn. Dersom brennkoppene kan tildekkes med plaster, vil de ikke smitte. Brennkoppene må være helt inntørket før barnet kan gå i barnehagen / Skolen, smittefaren er der helt til sårene er grodd. Generelt gjelder at smittefaren avtar raskt når antibiotikabehandling er startet

## Referanser
Messe

**Messe** har flere betydninger:

* Gudstjeneste
** Messe (katolsk)
** Høymesse
** Vigsel, brudemesse
** Rekviemmesse
* Messe (musikk), tonesetting av messetekster
* Messe (spiserom), rom eller bygning som brukes som spise-, oppholds- og noen ganger sovekvarter for militært personell eller om bord på skip
* Varemesse
* Messe (talemåte)
* Messe (populærkultur)
Ole Gabriel Ueland

**Ole Gabriel Ueland** (født 28. oktober 1799, død 9. januar 1870) var en norsk politiker og stortingsrepresentant. Ueland var haugianer og kom fra lave samfunnslag, men arbeidet seg frem til å bli en ledende politiker. Han regnes som sentral i å folkeliggjøre politikk i Norge. Han banet vei for at også personer fra fattige kår kunne oppnå politiske posisjoner.

## Liv og virke
Ueland var født inn i en bondefamilie på gården Skaaland i Lund i  Dalane. Som ung het han **Ole Gabriel Gabrielsen Skaaland**. Han var nest yngst av fire søsken. Til tross for mangelfull formell utdanning viste han evne til læring og lesing. 17 år gammel ble han bedt om å undervise barna i området. I 1825 giftet han seg med gårdsjenta Marthe Gurie Osmundsdatter Ueland og ble eier av gården Ueland. Han arbeidet som klokker i Heskestad i Lund kommune.

I 1833 ble han valgt inn på Stortinget, der han satt som representant frem til 1869. Han ble leder for bondebevegelsen, og dannet i 1859, sammen med Johan Sverdrup, den politiske sammenslutningen Reformforeningen. Foreningen bestod av stortingsrepresentanter som i særlig grad gikk inn for demokratiske reformer. 

Ueland la merke til at regjeringen ofte avviste vedtak som ikke tilgodeså embetsmannsstanden, slik som i 1833, da Stortinget for første gang hadde vedtatt formannskapsloven, men måtte oppleve at den ikke ble sanksjonert før i 1837. Ueland ville ha igjennom at Stortinget ikke skal bøye av for sanksjonsnektelser, men gjenta sine vedtak helt til de vedtas i lovs form. Som andre bondepolitikere opplevde han hovedstaden som et utrygt sted på 1830-tallet. Ryktene gikk om at han skulle arresteres, og at politiet lyttet ved vinduet hans når han fikk besøk av meningsfeller. Etter politiske møter ble han oftest fulgt hjem av venner som var redde for at han skulle bli overfalt på veien.

## Ettermæle
I 1879 ble en gate i Oslo kalt opp etter ham - Uelands gate. I Stavanger finnes samme gatenavn i Sandvigå, i Eiganes og Våland bydel.
Det er reist minnestøtte av Ole Gabriel Ueland på Steinsland på Ualand i Lund kommune for å hedre hans minne.

I 1870 skrev Bjørnstjerne Bjørnson et minnedikt der han hyllet Ueland ved å sammenligne ham med kong Sverre:
:Han sank inn under merke,
:og ville lenger frem -
:derfor valkyrjer sterke
:bar gubben med seg hjem.

:Fra vinternattens gysning
:han festlig ledtes inn
:i sagahallens lysning
:mot høvdingbenkens trinn.
:Så mangen gammel herre
:seg reiste og gikk fram.
:Men først blant dem kong Sverre:
:Han var i slekt med ham!

## Referanser


## Eksterne lenker
* 
* 
* Om Ueland og Uelandsgate
Rømmebrød

**Rømmebrød** er et spesielt brød; helt rundt og helt flatt. Rømmebrød fra Telemark er bakt etter gamle gardsoppskrifter.

Det serveres gjerne med Røros-smør.

## Eksterne lenker
* Oppskrift
Stockholmskonvensjonen

**Stockholmskonvensjonen** ble undertegnet i Stockholm 4. januar 1960, og etablerte fra og med 3. mai 1960 *Den europeiske frihandelsorganisasjonen* (EFTA) mellom Østerrike, Danmark, Norge, Portugal, Sverige, Sveits og Storbritannia. Handelsorganisasjonen ble etablert som et alternativ for stater som ikke kunne eller ønsket å bli med i De europeiske fellesskap (i dag Den europeiske union (EU)). I dag er det kun Sveits, Island, Norge og Liechtenstein som fortsatt er medlem av EFTA. Med unntak av Sveits er alle disse landene i tillegg knyttet til EU gjennom EØS-avtalen.

## Se også

* Stockholmskonvensjonen om persistente organiske forurensninger

## Eksterne lenker

* Stockholmskonvensjonen (PDF)
Ippolito de Rossi

**Ippolito de Rossi** (født 1532 på San Secondo Parmense nær Parma, død 28. april 1591 i Roma) var en av den katolske kirkes kardinaler. Han ble biskop av Pavia i 1564.

Han ble kreert til kardinal den 18. desember 1585 av pave Sixtus V.

Han var i slekt med kardinalene Giovanni Vincenzo Gonzaga (1578) og Scipione Gonzaga (1587).

## Referanser


## Eksterne lenker
* Biografi på The Cardinals of the Holy Roman Church
Ole Gabriel Ueland (1931–2009)

**Ole Gabriel Ueland** (født 31. januar 1931 på Varhaug, død 5. april 2009 i Sola) var en norsk politiker (Sp) og fylkesagronom. Han var ordfører i Sola kommune fra 1972 til 1975, stortingsrepresentant for Rogaland fra 1977 til 1993 og leder i Stortingets energi- og industrikomité fra 1988 til 1993.

Han var utdannet fra NLH og arbeidet fra 1960 som fylkesagronom i tekniske fag ved Rogaland landbruksselskap.

Han nedstammet i direkte mannslinje fra stortingsmann Ole Gabriel Ueland, som var hans tippoldefar. Han var også farfar til Ole Ueland, som også har vært ordfører i Sola og og som ble  fylkesordfører i Rogaland i 2023.

## Stortingskomiteer
* 1989–1993 medlem i Den forberedende fullmaktskomiteen
* 1989–1993 medlem i Valgkomiteen
* 1988–1993 leder i Energi- og industrikomiteen
* 1981–1988 medlem i Finanskomiteen
* 1981–1985 nestformann i Kommunal- og miljøvernkomiteen
* 1977–1981 medlem i Justiskomiteen

## Referanser


## Eksterne lenker
*
Domenico Pinelli den eldre

** Domenico Pinelli ** den eldre (født 21. oktober 1541 i Genova i Italia; død 9. august 1611 i Roma) var en av Den katolske kirkes kardinaler, kreert til kardinal den 18. desember 1585 av pave Sixtus V. Han ble tilknyttet den romerske kurie og besatte en rekke sentrale embeder der. Han var blant annet katolsk biskop av Fermo i Italia. Han ble og var dekanus for kardinalskollegiet fra 1607 til sin død.

## Eksterne lenker
* Biografi på The Cardinals of the Holy Roman Church
Chicago Fire

**Chicago Fire** er Chicagos Major League Soccer-klubb. Den ble stiftet 8. oktober 1997, 126 år etter den store brannen i Chicago i 1871. De vant MLS-cupen i 1998, deres første sesong. De vant US Open Cup i 1998, 2000 og 2003. Klubben spilte på Soldier Field i perioden  1998&ndash;2001. Deretter spilte de på Cardinal Stadium i utkanten av Naperville i 2002, før de flyttet tilbake til Soldiers Field. Fra 2006 vil de spille på nye Toyota Park. I 2020 flyttet de tilbake til Soldier Field

Relativt unikt for de nordamerikanske fotballklubbene, har Chicago Fire flere ultras-grupper og fanklubber som sitter på et område kalt "Section 8", som både refererer til de opprinnelige plassene deres og navnet på utskrevne soldater som har blitt erklært mentalt uskikket for militæret. Section 8 Chicago, den uavhengige supporterforeningen for klubben, følger med på aktivitetene til de forskjellige gruppene som inkluderer Barn Burners 1871, Fire Ultras '98 (en polsk ultras-gruppe), Ultras Red-Side, Sector Latino, Mike Ditka Street Crew og Arsonists.

## Spillerstall

## Publikumsgjennomsnitt
* 1998: 17 887
* 1999: 16 016
* 2000: 13 387
* 2001: 16 338
* 2002: 12 992
* 2003: 14 005
* 2004: 17 153
* Tilsammen: 15 419

## Eksterne lenker
*
Lundbeck

**H. Lundbeck A/S** (også kjent som **Lundbeck**) er et dansk internasjonalt farmasøytisk selskap, som er involvert i forskning, produksjon, markedsføring og salgt av medisiner for behandling av psykiatriske og nevrologiske sykdommer.

## Historikk
Selskapet ble grunnlagt av Hans Lundbeck i 1915, og var opprinnelig et handelsselskap som importerte en rekke varer, blant annet maskiner, aluminiumsfolie, kunstige søtstoffer og fotografiutstyr.

Lundbeck gikk inn i det farmasøytiske markedet i 1924, i det man startet med import av medisiner og kosmetikk til det danske markedet fra andre europeiske og amerikanske land. På 1930-tallet startet Lundbeck med sin egen produksjon av medisiner og hadde etablert sin egen forskningsavdeling. Under andre verdenskrig var produksjonen opprettholdt, men begrenset på grunn av mangel på råvarer.

Etter krigen fortsatte Lundbeck sin ekspansjon, og har med tiden blitt et stort internasjonalt selskap, som fokuserer på behandling av sykdommer i sentralnervesystemet. I 2003 hadde selskapet en omsetning på 9,9 milliarder danske kroner.

## Produkter
Et nøkkelprodukt fra Lundbeck er SSRI-preparatet citalopram, som markedsføres som Cipramil. Patentet på dette preparatet utløp i 2003. Lundbeck er nå markedsleder blant SSRI-preparatene med medikamentet escitalopram som markedsføres med handelsnavnet Cipralex.

## Eksterne lenker
* 
* The Lundbeck Institute
Johnny Haynes

**John Norman Haynes** (1934–2005) var en engelsk landslagsspiller, og landslagskaptein, i fotball. 

Etter å ha spilt amatørfotball for Feltham, Wimbledon og Woodford Town, ble han profesjonell fotballspiller  for  i mai 1952. Selv om han fikk tilbud fra både Tottenham Hotspur og AC Milan ble han trofast mot Fulham de neste 18 årene. I 1961 ble han kjent som den første spilleren som tjente mer enn £ 100 i uka etter at lønnstaket ble fjernet. Han var i november 1968 midlertidig manager i Fulham etter at Bobby Robson hadde fått sparken. I 1970 forlot han England for å spille fotball i Sør-Afrika for Durban City.

Johnny Haynes, som hadde kallenavnet *The Maestro*, debuterte på s landslag mot  den 2. oktober 1954. I denne kampen scoret han også sitt første landslagsmål. Han ble utnevnt som kaptein den 15. mai 1960 i en kamp mot . Han var med i to VM-sluttspill. Det første var i 1958 der han spilte fire kamper, mens det andre var i 1962 der han også hadde fire kamper. 

Totalt spilte Haynes 56 landskamper, han scoret 18 landslagsmål og han var kaptein i 22 landskamper. 

Johnny Haynes var innblandet i en bilulykke mandag 17. oktober 2005, og han døde på Edinburgh Royal Infirmary dagen etter av skadene han pådro seg i bilulykken. Foran Fulhams hjemmekamp på Craven Cottage mot Liverpool den 22. oktober 2005 var det ett minutts stillhet til minne om John Norman Haynes.

## Karriere som spiller

### Klubblag

## Referanser


## Eksterne lenker
*
EM i curling 1998

**Curling-EM 1998** ble arrangert 5. desember – 12. desember 1998 i 
*Die Alpenarena* i Flims i Sveits. 

Det deltok 17 lag for herrer og 14 lag for kvinner. 

## Herrer

* Sverige vant 6-5 i finalen over Skottland
* Norge vant 6-5 i bronsefinalen over Finland
* Sverige vant 7-6 i semifinalen over Finland
* Skottland vant 4-3 i semifinalen over Norge
* Norge endte opp med 7 seire og kun 1 tap (semifinalen mot Skottland)
* Sverige endte opp med 8 seire og ingen tap

## Kvinner

* Tyskland vant 12-4 i finalen over Skottland
* Danmark vant 10-5 i bronsefinalen over Sveits
* Skottland vant 9-1 i semifinalen over Sveits
* Tyskland vant 7-6 i semifinalen over Danmark
* Norge endte opp på 6.-plass med 5 seire og 4 tap
* Tyskland endte opp med 8 seire og 1 tap

For Norge spilte Dordi Nordby, Hanne Woods, Marianne Haslum, Marianne Aspelin og Kristin Løvseth.

## Eksterne lenker
WCF Statistics
Den Konservative Studenterforening

**Den Konservative Studenterforening** (**DKSF**) er partiet Høyres forening for konservative studenter ved høyere utdannelsesinstitusjoner i Oslo (tidligere bare ved Universitetet i Oslo). Foreningen er tilknyttet Oslo Høyre og Høyres Studenter. Foreningen ble grunnlagt av Bille Aubert den 16. mars 1891 og er Nordens eldste politiske studentforening. DKSF er også tilknyttet den politiske studentfraksjonen Moderat Liste ved Universitetet i Oslo og holder til på Høyres Hus i Oslo sentrum. Tidligere var kontoret på Det Norske Studentersamfund i Chateau Neuf, hvor mange av foreningens ulike medlemsarrangementer, åpne debatter og sosiale sammenkomster finner sted. Tidsskriftet *[[Minerva (norsk tidsskrift)|Minerva]]* ble etablert av DKSF, men eierskapet ble i slutten av 2016 overdratt til en selvstendig stiftelse. 

## Politikk
DKSF er politisk fundert på konservatismen, og senere er foreningen også blitt definert som liberalkonservativ, slik som moderpartiet Høyre. Foreningen er særlig opptatt av utdannings-, student- og forskningspolitikk, men også av utenrikspolitikk. Den har for eksempel en rekke ganger demonstrert mot blant annet arbeiderbevegelsen, den internasjonale kommunismen og annen radikalisme. Foreningen protesterte sammen med *[[Aftenposten]]* og kong Haakon VII mot fredspristildelingen til den spiondømte pasifisten Carl von Ossietzky i 1936. De arrangerte også demonstrasjoner til forsvar for USAs krigføring i Vietnam 1964–1973.

I forbindelse med Russlands invasjon av Ukraina i 2022, var DKSF tidlig ute med støtte til Ukraina og et ønske om å endre navn på den russiske ambassadens gateadresse i Oslo til Ukrainas gate. Blant annet dette ledet til navnsettingen av Ukrainas plass 8. mars 2022.

## Utgivelser
I 1957 ble kvartaltidsskriftet *[[Minerva_(norsk_tidsskrift)|Minerva]]* utgitt for første gang. Redaksjonen bestod av en krets i DKSF som ønsket å skape ideologisk debatt omkring konservatismen i en tid da Høyre stod svakt. De ønsket også å skape en motvekt til den liberalistiske stiftelsen Libertas, som med sine næringslivsinteresser søkte å styre partiet. *Minerva*-kretsen bestod hovedsakelig av unge intellektuelle, hvorav Lars Roar Langslet (redaktør i 11 år) som den kanskje mest kjente, som kom fra Distrikts-Norge for å studere humanistiske - og samfunnsvitenskapelige fag i Oslo i begynnelsen av 1950-årene. I dag utgis *Minerva* med støtte fra Høyres Hovedorganisasjon og Minervastiftelsen. DKSF har også bidratt med økonomisk støtte til Høyres Studenterforbund slik at de fikk utgitt debattskriftet *Her er Høyre*.

## Formenn
Listen viser foreningens formenn. Romertall angir første eller andre semester det året.

## Litteratur
* 
## Referanser




## Eksterne lenker
* 
* Blå Liste 
*Den Konservative studenterforening gjennem 40 år
*Den konservative studenterforening 1891 - 1966
*Den konservative studenterforening 100 år : 1891 - 16. mars - 1991
Via Dolorosa

**Via Dolorosa** (latin, «smertens vei») er en gate i Gamlebyen i Jerusalem. Den løper fra litt innenfor Løveporten (også kalt Stefansporten) til Gravkirken. Den regnes som den vei Jesus fulgte på vei til sin korsfestelse på Golgata. 

I dag lar det seg ikke gjøre å følge den middelalderske kurs som *Via Dolorosa* fulgte, fordi nyere bygninger sperrer veien på ett punkt. Pilegrimene må derfor ta en liten omvei til Gravkirken, hvor også stedet for korsfestelsen anses å være.

I katolsk fromhetsliv er *Via Dolorosa* utviklet til en meditasjonsvandring, med fjorten såkalte *stasjoner*. Disse stasjonene er markert langs gateløpet som pilegrimene følger i Jerusalem, med unntak av de fem siste stasjonene som alle er inne i Gravkirken. En meditativ vandring langs denne ruten er den første og opprinnelige korsveiandakt. 

Etter hvert ble korsveier bygget opp forskjellige steder i Europa, slik at troende som ikke hadde mulighet for å valfarte til Det hellige land likevel kunne gå korsveien. Enda senere, på midten av 1800-tallet, bestemte paven at alle katolske domkirker, senere alle sognekirker, skulle innrette korsveier. Dette er bakgrunnen for at det i katolske kirker finnes 14 tablåer med illustrasjoner fra Jesu lidelsesvei.

En avlat ble tidlig knyttet til Via Dolorosa, og i dag er den avlaten også utvidet til å gjelde (under de vanlige vilkår for avlat i katolsk teologi) for den som går korsveien i en kirke. Korsveiandakten er særlig populær på langfredag, men også generelt på fredager i fastetiden, og i noen grad på vanlige fredager året rundt.

De fjorten stasjoner på Via Dolorosa er som følger:

* 1. stasjon: Jesus blir dømt til døden.
* 2. stasjon: Jesus mottar korset.
* 3. stasjon: Jesus faller første gang under korset.
* 4. stasjon: Jesus møter sin mor.
* 5. stasjon: Simon fra Kyrene hjelper Jesus å bære korset.
* 6. stasjon: Veronika rekker Jesus svetteduken.
* 7. stasjon: Jesus faller annen gang under korset.
* 8. stasjon: Jesus trøster Jerusalems kvinner.
* 9. stasjon: Jesus faller tredje gang under korset.
*10. stasjon: Jesus blir avkledt.
*11. stasjon: Jesus blir naglet til korset.
*12. stasjon: Jesus dør på korset.
*13. stasjon: Jesus blir tatt ned av korset og lagt i sin mors fang.
*14. stasjon: Jesus blir gravlagt.

## Eksterne lenker
* Forklaring av korsveien
* O Via Dolorosa beskrevet på engelsk
* Jerusalem Photos Portal – Via Dolorosa
Joakim Lehmkuhl

**Joakim Lehmkuhl** (født 22. september 1895 i Bergen, død 15. oktober 1984 i Nassau på Bahamas) var en norsk industrileder, ingeniør og konservativ politiker.

Lehmkuhl ble født i Bergen, men bodde senere i Oslo og fra 1940 i USA. Lehmkuhl var sønn av Høyre-politiker Kristofer Lehmkuhl, som seilskipet «Statsraad Lehmkuhl» er oppkalt etter. Lehmkuhl var en av stifterne av organisasjonen Fedrelandslaget i 1925. Han var formann på livstid i Fedrelandslaget og satt offisielt frem til 1938, da han ble avløst av Victor Mogens. Derimot hadde Lehmkuhl annet enn i navnet trukket seg fra aktivt virke i organisasjonen etter 1936. Lehmkuhl tjente etterhvert gode penger på sin elektronikkvirksomhet og sine agenturer på kjøleskap. Da Fedrelandslaget ønsket eget tidsskrift, gikk Lehmkuhl sterkt økonomisk inn og støttet opprettelsen og driften av ukeavisen *ABC*, som ble utgitt fra 1932. Lehmkuhl var nær venn med skipsreder Thomas Olsen, far til skipsreder Fred. Olsen. Familien Lehmkuhl reiste fra Norge i april 1940 med Fred. Olsens skip MS «Bomma». Under krigen reiste Lehmkuhl og Olsen så videre til USA og kjøpte opp Waterbury Clock Company. Under krigen produserte de mekaniske urverk og instrumenter til de allierte. Under Lehmkuhls ledelse fikk selskapet produksjonsutmerkelser av den amerikanske hæren. Lehmkuhl fikk til og med direkte brev fra general Dwight D. Eisenhower. Etter krigen endret så Waterbury Clock Company navn til TIMEX Corporation som med Lehmkuhl som styreformann og administrerende direktør ble en av verdens ledende klokkeprodusenter.

## Bibliografi
* 
* 
* 

## Referanser


## Kilder
* Lehmkuhl, Joakim, *[[Hvem er Hvem?]] 1973*
* Norland, Andreas. Håre Tider – Fedrelandslaget i norsk politikk. 1973. Oslo. Dreyers Forlag
* Bang, Catincho. Lehmkuhl familien – Fra Tyskebryggen til Timex. 1998. Genève. Bang

## Eksterne lenker
*
WWF

**WWF** kan være
*World Wide Fund for Nature, tidligere World Wildlife Fund
*World Wrestling Entertainment, det amerikanske wrestlingforbundet tidligere kjent som World Wrestling Federation
*WWF (filformat)
Atlantis (romferge)

**Atlantis** (fartøybetegnelse: **OV-104**) var den fjerde romfergen som NASA bygget i sitt romfergeprogram.

Da man bygget Atlantis baserte man seg på de erfaringer man hadde gjort med de foregående ferjene. Fergens vekt kunne dermed reduseres med 3 tonn sammenlignet med Columbias. I tillegg var byggetiden bare halvparten i forhold til de foregående byggene. Man passet også på å produserer deler til Endeavour, som var den neste fergen som skulle bygges.

Atlantis gjorde sin første flygning i oktober 1985, da den ble brukt til et militært oppdrag. Fra 1995 og utover gjorde Atlantis sju reiser på rad til den russiske romstasjonen Mir. 

Fra november 1997 til juli 1999 ble Atlantis bygget om for å kunne utføre konstruksjonsarbeider på Den internasjonale romstasjonen (ISS). Om lag 165 endringer ble gjort.

8. juli 2011 klokken 11:29 EDT (15:29 UTC) ble Atlantis skutt opp for siste gang som STS-135. Da Atlantis landet ved Shuttle Landing Facilitys rullebane 15 ved John F. Kennedy Space Center i Florida den 21. juli klokken 05:57 EDT (09:57 UTC) satte det sluttstreken for NASAs 30 år lange romfergeprogram.

## Spesifikasjoner
* Vekt (med tre hovedmotorer): 80 tonn
* Lengde: 37,2 meter
* Høyde: 17,2 meter
* Vingespenn: 23,7 meter

* Atlantis ble ferdig på rundt halvparten av tiden det tok å bygge Columbia.  

* Da den ble rullet ut av Palmdale-fabrikken, med en vekt på 68,635 tonn, var Atlantis nesten 3,5 tonn lettere enn Columbia. Atlantis er den letteste fergen i resterende flåten, med en vekt på rundt 1,3 kg mindre enn Endeavour (med tre hovedmotorer).

## Atlantis-ferder

## Trivia
I 1998 medvirket Atlantis i filmen *[[Armageddon (film)|Armageddon]]*.

## Galleri

### Emblemer

## Referanser


## Eksterne lenker
*
Tysklands regjering

**Tysklands regjering** (ty. *Bundesregierung* eller *Bundeskabinett*) er den øverste føderale utøvende myndighet i Tyskland. Den består av forbundskansleren og et antall forbundsministre.

Kansleren blir valgt av Forbundsdagen og deretter formelt utnevnt av presidenten sammen med sine ministre. Kansleren og ministrene må ved innsettelsen avlegge forsikring i Forbundsdagen.

Regjeringen ledes av Forbundskansleren som etter grunnloven har rett til å utpeke retningslinjene for Regjeringens politikk (retningslinjekompetanse, tysk: *Richtlinienkompetenz*).

Den føderale regjeringen har sete i Berlin. Enkelte departementer ligger i Bonn. De departementene som har hovedsete i Bonn har likevel et andresete i Berlin.

Tysklands delstater har sine egne regjeringer. Den føderale regjeringens kompetanse er begrenset gjennom føderal lovgivning til bestemte områder. Alle andre områder er delstatenes ansvar.

## Dagens regjering
Etter valget i 2021 er Tysklands regjering basert på en koalisjon av SPD, FDP og Bündnis 90/Die Grünen. Forbundskansler er Olaf Scholz som leder sin første regjering (Scholz I).

## Bildegalleri

Fil:Bundesarchiv B 145 Bild-F078072-0004, Konrad Adenauer.jpg|Konrad Adenauer ble Tysklands første kansler og ledet tilsammen fem regjeringer fra 1949 til 1963.
Fil:Bundesarchiv B 145 Bild-F016393-0032, Bonn, Schwarzhaupt empfängt Ministerin aus Ägypten.jpg|Elisabeth Schwarzhaupt var helseminister fra 1961 til 1966 og landets første kvinnelige minister i Forbundsregjeringen. 
Fil:Bundeskanzleramt Berlin 2012.jpg|Forbundskanslerens kontor i Berlin, sett fra Riksdagsbygningen. 
Fil:Bonn Bundeskanzleramt.jpg|Det tidligere kanslerkontoret i Bonn.

## Se også
* Liste over Tysklands regjeringer
* Tysklands politiske system

## Referanser


## Eksterne lenker
*
Mir

**Mir** (Мир) var en sovjetisk romstasjon som ble skutt opp 19. februar 1986. I 1991 overtok Russland stasjonen etter oppløsningen av Sovjetunionen. *Mir* betyr både «fred» og «verden» på russisk. Mir var første tredjegenerasjons romstasjon og var forløper til Den internasjonale romstasjonen (ISS).

Stasjonen var opprinnelig bygget for å kunne holde i tre år, men fungerte i tilsammen 16 år. I løpet av disse årene bodde over 100 kosmonauter og astronauter i Mir i kortere eller lengre perioder. En enkelt russisk kosmonaut, Sergej Krikaljov, tilbrakte sammenlagt (over to perioder) litt over to år ombord på Mir.

Etter Sovjetunionens fall, deltok også amerikanske og andre vestlige astronauter i arbeidet ombord på Mir.

Mir ble planmessig styrtet i Stillehavet utenfor New Zealand i 2001. Romstasjonen var da blitt gammel og usikker for mannskap. Man besluttet dermed at stasjonen skulle styrtes. Størstedelen av den 136 tonn tunge stasjonen brant opp på vei gjennom jordens atmosfære, men opp mot 20 tonn rester av romstasjonen gikk gjennom atmosfæren og styrtet i Stillehavet.

## Mir-modulene
Romstasjonen Mir ble bygget ved sammenføyning av flere ulike moduler som ble sendt enkeltvis opp i rommet. Kjernemodulen som ble oppsendt i 1986 inneholdt beboerkvarterer og kontrollsenter. Kvant I (1987) og Kvant II (1989) inneholdt vitenskapelige instrumenter samt sanitæranlegg for besetningen. Kristall (1990) utvidet de vitenskapelige mulighetene. Spektr (1995) fungerte som beboelses- og arbeidsrom for de amerikanske astronautene. Priroda (1996) foretok jordobservasjoner. Landingsmodulen (1996) ga en sikker og stabil adgang for romfergene.

## Se også
*Romfart
*Liste over Sojuz-ferder
*Shuttle–Mir-programmet

## Referanser


## Eksterne lenker
*
Vallestadfossen

**Vallestadfossen** er en foss i Sunnfjord kommune i Vestland fylke. Fossen ligger i Råheimsdalen, langs riksvei 13, like nedenfor Haukedalsvatnet, og er en av de mest kjente fossene i Gaularvassdraget. 

Fossekraften har tidligere blitt benyttet til kverner, sagbruk og kraftverk, nå er det et minikraftverk i fossen. Like nedenfor fossen ligger Viksdalen camping.

I sammenheng med turistveistatus på riksvei 13 er det planlagt bygging av en bro over fossen. Mulig også et utkikkspunkt ved veien.

## Se også
* Øen gård med tilknytning til fossen.

## Referanser


## Eksterne lenker
* Viksdalen Camping
Byrteåi

**Byrteåi** er en elv i Tokke kommune i Telemark. Den har sitt utspring i flere mindre fjellvann, og renner gjennom Byrtedalen før den munner ut i Byrtevatn ved øvre Byrte. Elva er en del av Skiensvassdraget.

## Referanser
Rukkeåi

**Rukkeåi** er ei elv i Tokke kommune i Telemark. Den er en del av Skiensvassdraget og er ei sideelv til Tokke. Den har utspring fra Byrtevatn og munner ut i Tokke rundt fire kilometer nordvest for Dalen. Mellom Byrtevatn og Mosvatn kalles elva **Mosåi**.

Elva ble vernet mot kraftutbygging i Verneplan I for vassdrag i 1973. Før vernevedtaket var imidlertid vassdraget allerede sterkt berørt av utbyggingen av Lio kraftverk, som utnytter fallet fra Byrtevatn til Tokke, og Rukkeåi er stort sett tørrlagt. Vernevedtaket gjelder således ytterligere utbygging i de uberørte, øvre delene av nedbørfeltet.

## Referanser
Miljøinformatikk

**Miljøinformatikk** (engelsk *environmental informatics*) er et fagfelt innen informatikk som studerer IKT-behov knyttet til overvåkning og kontroll av miljø.  

Viktige fagområder er
**Instrumentering og robotikk* som danner koblingen mot selve miljøet (sensorer, videokamera, regulatorer, gripearmer, roboter)
**Presentasjon og visualisering* for koblingen mot brukerne og gjør det lettere å tolke komplekse måledata over tid, samt forenkle sanntids kontroll med miljøroboter 
**Databaser* som muliggjør lagring av data over tid, samt gjenfinning av informasjon; søketeknikker mot distribuerte og store mengder data
**Kommunikasjon* mellom varierte systemer og over ulike typer nett (satellitter, mobilnett, undersjøiske nett, internett, sensornett)
**Geografiske Informasjonssystemer*  som danner koblingen mot eksisterende IKT-baserte kartsystemer for posisjonering
**Simulering og modellering* av prosesser for å forutse virkninger og således forbedre prosessene som miljøinformatikken arbeider med.
Forskning og utvikling innen miljøinformatikk drives ved alle universitetene, samt enkelte forskningsinstitutt som NIVA.  Egne studier er etablert, bl.a. masterstudium i 
miljøinformatikk ved Høgskolen i Østfold.
Colorado Rapids

**Colorado Rapids** er en fotballklubb fra Denver i Colorado som spiller i Major League Soccer (MLS). Klubben ble med i ligaen da den ble startet. I 1997 kom de til finalen i MLS-cupen, og i 1999 til finalen i US Open Cup, uten å vinne noen av dem.

Nat Borchers, Anders Limpar og Carlos Valderrama har spilt for klubben.

## Spillerstall
Pr. 8. februar 2018

### Utlånte spillere

## Publikumsgjennomsnitt
* 1996: 10 213
* 1997: 11 835
* 1998: 14 812
* 1999: 14 029
* 2000: 12 580
* 2001: 16 481
* 2002: 20 687
* 2003: 16 772
* 2004: 14 195
* Tilsammen: 14 662

## Referanser


## Eksterne lenker
*
Miseryfjellet

**Miseryfjellet** (536&nbsp;moh.) er et fjell på Bjørnøya sør for Svalbard. Fjellet ligger på sørøstkysten av øya, som domineres av fjellmassiver. De høyeste toppene på fjellet er oppkalte etter de tre nornene (skjebnegudinnene) fra norrøn mytologi, Urd, Verdande og Skuld. Urd er den høyeste av toppene (536&nbsp;moh.), Verdande (også kalt Vardan) (462&nbsp;moh.) og Skuld (454&nbsp;moh.). 
Fjellets navn er en omforming fra engelsk «Mount Misery».

## Fotnoter



## Eksterne lenker
* 
*
Moholt jernverk

**Moholt jernverk** ligger på Eidet i Siljan kommune, som da het Slemdal, i Telemark og var en del av Fritzøe verk på Langestrand i Larvik, og også en del av et moderne industrieventyr. Navnet Siljan kom først i 1917.

Jernverket ble plassert ved Siljanelva for å sikre kraftforsyning hele året.

## Den spede begynnelse

I 1731 ble det anlagt en stangjernhammer som hamret ut støpjern til stangjern. Råjernet ble fraktet over Farris i båt om sommeren og over isen om vinteren. Det ble smidd ut og så fraktet tilbake igjen til Larvik.

## Jernproduksjon i masovn

1. oktober 1817 startet jernproduksjon i masovn på jernverket. Denne typen jernproduksjon krever enorme mengder trekull, og på denne tiden var skogene rundt Larvik begynt å bli veldig uttynnet. Larviksgreven hadde derfor valgt å reise dette masovnanlegget, istedenfor å frakte trekull fra Siljan til Larvik. I Siljan var det fortsatt skog nok, og trekullproduksjonen kunne dekke behovet både ved masovnen og de to stangjernshamrene.

Masovnen var 9 meter fra bunn til topp og hadde en indre diameter på 2,5 meter. Den indre kjernen måtte bygges av spesiallaget stein, hentet fra Skottland. Det bød på store problemer, på grunn av Napoleonskrigene som under byggingen fortsatt raste ute i Europa. Da ovnen og støttemurene sto ferdige, ble det reist et hus omkring og et tak over toppen som fikk navnet «kransen».

I tillegg til masovnen besto anlegget av to store kullhus, en rostovn, stampekvern og arbeiderboliger.

### Råvarer
Mesteparten av malmen til jernproduksjonen kom fra gruver ved Arendal. Til tross for den lange transportveien var inntjeningen svært god, siden prisen på jern var høy.

## Opprusting på 1830-tallet
I 1837 ble anleggene opprustet. Den gamle arbeiderbrakken ble revet, og det ble bygget en ny som hadde plass til å huse åtte familier.

I 1839 ble det reist et nytt hus til kornmagasinet, som i lengre tid hadde formidlet varer til de ansatte. Til verket hørte også et teglverk og den første faste skolen i bygda.

## Opptur og nedtur
I 1842 satte Treschow inn en dampbåt på Farris, som slepte lektere med malm og råjern mellom Larvik og Siljan. Den store glansperioden hadde verket i 1850-årene, og på den tiden var faktisk Moholtverket den eneste inntektskilden til Fritzøe-konsernet. Så tok det slutt. Det norske jernet tapte i konkurransen med jern fra land som smeltet med steinkull.

Allerede i 1865 lå det store lagre av usolgt jern i Larvik og i 1867 ble masovnen «blåst ned» for siste gang. Forfallet ved verksanlegget begynte, og «kølavegene», som hadde gått på kryss og tvers i bygda, grodde igjen.

## Moholtverket idag

Moholtverket er nå et kulturminne og arena for konserter og teater. Det er også utstyrt med informasjonstavler som forteller historien til verket.

Kullkjelleren på verket er Siljan kommunes tusenårssted. Den gamle forvalterboligen fra 1818 står ennå.

## Litteratur
* Reidar Omang: *Fritzøe i slekten Treschows eie 1835-1935*
* Asbjørn Bakken: *Siljan. Gårdene, slektene, trekk fra bygdelivet* 1969
* Tor Bjørvik: *Kulturminner i Larvik-distriktet* Østlands-Posten 2007
Akvaplan-niva

**Akvaplan-niva** er et norsk forskningsbasert aksjeselskap, etablert i 1984 for å tilby miljørådgivningstjenester og forskning.  

Selskapet har siden 1994 hatt kontorer i Framsenteret i Tromsø. Selskapet har også kontorer i Alta, Bodø, Trondheim, Bergen, Ski, Oslo og Reykjavik. Akvaplan-niva er et datterselskap av NIVA. Selskapet er organisert i tre avdelinger (akvakultur, miljø og laboratorier/infrastruktur). Akvaplan-niva har i 2021 130 ansatte forskere og rådgivere. Omsetningen i 2019 var på 190 millioner NOK. Salve Dahle var direktør i perioden 2001–2019. Merete Nygaard Kristiansen tok over som direktør i 2020. 

## Referanser


## Eksterne lenker
*
Powerball

**Powerball** er et amerikansk lotteri som arrangeres av Multi-State Lottery Association (MUSL), et konsortium bestående av lottokommisjoner i 28 delstater, Washington D.C. og De amerikanske Jomfruøyer.

Powerball-trekninger foregår hver onsdag og lørdag i MUSLs hovedkontor i Iowa.

For å delta betaler spilleren 1 dollar og velger fem tall fra 1 til 55 og ett tall fra 1 til 42 (*Powerball-tallet*). Spilleren vinner etter følgende tabell:

Gjennomsnittlig odds for å vinne en premie er 1 til 36,61.

Jackpot-vinnere kan velge å motta en årlig utbetaling eller en engangsutbetaling. Minimum jackpot er 15 millioner dollar fordelt på 30 utbetalinger over 29 år. Engangsutbetalingen er typisk rundt halvparten av verdien ved årlige utbetalinger.

Vinnere betaler ikke inntektsskatt på premier fra Powerball i Delaware, North Dakota, New Hampshire, Pennsylvania og Tennessee. South Dakota har ikke delstatlig inntektsskatt.

28. august 2005 ble lotteriet modifisert for å gi større jackpot og raskere vekst i jackpotoppsamling. Oddsene for å vinne jackpoten økte til 1:146,1 millioner.

Trekningen 19. oktober 2005 var den største i Powerballs historie, med en verdi på rundt 340 millioner dollar.

## Eksterne lenker
*
Tatjana Averina

**Tatjana Borisovna Averina** (ru. Татьяна Борисовна Аверина), født 25. juni 1950 i Gorkij, død 22. august 2001 i Moskva), var en russisk skøyteløper som representerte Sovjetunionen. 

Hun ble både olympisk mester på  meter og  meter under Vinter-OL 1976 i Innsbruck samt verdensmester i allround i 1978 i Helsingfors.

## Fremste meritter
* VM allround
** Gull i 1978
** Sølv i 1974, 1975 og 1976
* OL 1976 i Innsbruck
** Gull på 1000 og 3000 meter
** Bronse på 500 meter og 1500 meter

I løpet av karrieren satte Averina 11 verdensrekorder, samtlige på den rekordraske Medeo-banen i Alma Ata.

## Personlige rekorder

## Referanser




## Eksterne lenker
* 
*  Tatjana Averina på Jakub Majerski's Speedskating database (Adelskalender distanser og sammenlagt)
*  Tatjana Averina på www.isu.html.infostradasports.com
* 
* 
* 
*
Bora (elv)

**Bora** (**Borda**) er en elv i Vinje kommune i Telemark. Elva har utspring på Hardangervidda, og renner gjennom Bordalsvatn og ned til Edland, hvor den munner ut i elva Kjela, like før dennes utløp i Tveitevatnet.

## Kraftutbygging
Bora er sterkt berørt av kraftutbyggingen i Tokke på 1960- og 70-tallet. Øvre Bora er overført østover til Songavatn og Songa kraftverk. Bordalsvatn er regulert 40 meter og overført sørover til Kjela kraftverk. Ved Venemodammen (703 moh), rundt 2 kilometer nordvest for Edland, er elva demmet opp og overført til Totak, som er hovedmagasin for Vinje og Tokke kraftverk. Som følge av de omfattende overføringene av vann fra Boras nedbørfelt er den tidligere elvemunningen ved Edland nå stort sett permanent tørrlagt og i ferd med å gro igjen.

## Referanser




## Eksterne lenker
*
Edland

**Edland** er ei bygd i Vinje kommune i Telemark. Stedet ligger der hvor elvene Bora og Kjela  møtes. Europavei 134 passerer gjennom bygda, og riksvei 362 går fra Edland nordover til Arabygdi og Totak.

## Referanser
Adecco

**The Adecco Group** er et sveitsisk bemanningsselskap med 5&nbsp;000 kontorer i mer enn 60 land. Selskapet ble opprettet etter en fusjon mellom sveitsiske *Adia* og franske *Ecco* i 1996.

I det norske markedet er Adecco kjent som videreføringen av *Olsten Norsk Personal* og før dette *Norsk Personal*. På 1990-tallet startet Adecco sin satsing i Norge, men hadde kun en beskjeden markedsandel før Olsten-konsernet ble kjøpt opp og de to selskapene i Norge ble fusjonert. I dag er Adecco en av landets ledende aktører innen rekruttering og bemanning i Norge, etablert med over 35 kontorer fra Hammerfest i nord til Kristiansand i sør. 

Organisasjonen dekker hele Norge og består av fire avdelinger:

* **Adecco Norge:** Rekrutterings- og bemanningstjenester til faste og midlertidige stillinger
* **Akkodis:** Spesialist på rekruttering og bemanning av høyt kvalifiserte kandidater innen IT og ingeniørfag
* **Badenoch & Clark:** Fast rekruttering av ledere og kandidater med spisskompetanse

Fra 2005 til 2013 var selskapet tittelsponsor for Adeccoligaen i fotball.

## Adecco-skandalen
Februar 2011 avslørte en NRK-reportasje omfattende brudd på Arbeidsmiljøloven ved det Adecco-drevne Ammerudlunden sykehjem i Oslo, noe som ledelsen i Adecco Helse AS etter hvert skulle komme til å innrømme at var tilfelle ved samtlige av sine sykehjem i Norge. Fredag 25. februar varslet Arbeidstilsynet at de ville anmelde selskapet for brudd på Arbeidsmiljølovens arbeidstidsbestemmelser.

## Referanser


## Eksterne lenker
*
Tanketank

En **tanketank** er et fiktivt objekt i bøkene om *[[Harry Potter]]*. Det er en steintank, dekket med mystiske runer, som inneholder en væske eller gass.

## Bruken
En heks eller en trollmann i *Harry Potter*-bøkene kan trekke ut sine egne minner og plassere dem i tenketanken, spesielt for å avlaste hjernen når den blir overfylt med informasjon. Hvem som helst kan utforske minnene i tanketanken, som også tillater utforskerne å fordype seg totalt i minnene som er lagret i tanken, mye likt virtuell virkelighet. Harry Potter har blant annet utforsket Severus Slurs verste minner. Tom Vensters dagbok ser ut til å ha den samme formen for virtuell virkelighet. Merkelig nok ser den som bruker en slik innretning minnene fra en allvitende, tredjepersons perspektiv, istedenfor i førstepersonsperspektivet den som opplevde minnene har hatt. Dette bringer opp spørsmålet om hvordan man for eksempel kan «huske» noe som hendte bak en selv. Rowling besvarte spørsmålet med at man ikke merker og husker slike ting, men uttalte at «det er magien i en tanketank som vekker det til live»https://web.archive.org/web/20111110122257/http://www.mugglenet.com/jkrinterview3.shtml.

En tanketank opptrer for første gang i *[[Harry Potter og Ildbegeret]]*, og senere i *[[Harry Potter og Føniksordenen]]* og *[[Harry Potter og Halvblodsprinsen]]*.

## Kilder
*[1]Intervju med J.K. Rowling på MuggleNet
Enterprise (romferge)

**Enterprise** (fartøybetegnelse: **OV-101**) var den første romfergen som ble bygget for NASA. Den var kun bygget for å prøve forskjellige teknikker og var aldri ment å skulle skytes opp i rommet. Den hadde derfor ingen motorer og ikke noe brukbart varmeskjold. Den første flygning med Enterprise skjedde i 1977 da den red på toppen av en Boeing 747.

Romfergen Enterprise skulle opprinnelig hete Constitution, men på grunn av en overveldende mengde brev sendt til Det hvite hus, ble det besluttet å oppkalle romfergen etter sciencefictionfiguren Kaptein Kirks romskip «Enterprise» fra TV-serien *[[Star Trek]]*.

Fergen står i dag utstilt ved flyplassen Dulles utenfor Washington, D.C. som en del av Smithsonian Institution.

## «Approach and Landing Test»-program

Astronautene Richard H. Truly, Joe Henry Engle og C. Gordon Fullerton var involvert i testflygingene som ble gjort med Enterprise i 1977.

## Eksterne lenker
*
Croupier

**Croupier** er en person som leder spillet og tar imot innsatser og utbetaler gevinster ved et hasardbord, gjerne i et kasino. Croupieren representerer «huset», men har som regel ingen personlig innsats i spillet. Spill som vanligvis benytter en croupier er blackjack, rulett, baccarat og craps.
Byrte

**Byrte** er ei grend og en grunnkrets i Tokke kommune i Telemark. Den ligger der Byrteåi munner ut i Byrtevatn.

Byrte oppvekstsenter kombinerer barnehage og skole (1.-7. klasse). Barnehagen er åpen mandag, onsdag og fredag. Skolen hadde 16 elever 2007 / 2008.

Fra Hovden er det mulig å ta seg over fjellet til Byrtedalen.

Byrte er delt inn i to, den øvre delen og «Ytre Grændi» eller Ytre grenda. Byrte ligger langsetter Byrtevatn. Sentrum i Byrte er preget flere gårdsbruk, i all hovedsak for sau.  

Byrte har egen badeplass og sykkelløype. Nord for Bygda er heia eller «nori heie» som de sier der. Skiløperen Svein Olav Utistog har vokst opp i denne bygda. 

Tidligere har Byrte hatt flere navn, blant annet Byrtegrend, Børte og Børtegrend. Opprinnelig navngitt etter den «vene dalen» eller den «bjarte dalen».  

Innbyggertallet i Byrte grunnkrets siden 2000:

## Referanser
Columbus Crew

**Columbus Crew** er et fotballag fra Columbus i Ohio som spiller i Major League Soccer (MLS). Klubben spiller på Columbus Crew Stadium, det første store stadioanlegget kun ment for fotball i USA. Fra 1996 til 1999 spilte de på Ohio Stadium.

Laget har tre større supportergrupper: *Legion 04*, *V-Army* og *Fort Knox*.

## Spillerstall

### Utlånte spillere

## Publikumsgjennomsnitt
* 1996: 18 950
* 1997: 15 043
* 1998: 12 275
* 1999: 17 696
* 2000: 15 451
* 2001: 17 551
* 2002: 17 429
* 2003: 16 250
* 2004: 16 872
* 2005: 17 651
* Tilsammen: 16 344

## Eksterne lenker
* 
* Hunt Park Insider
* V-Army
* Legion04
Evita (film)

***Evita*** er en musikal om Eva Perón og hennes liv fra hun var 17 år frem til hennes død. Evita Duarte var en argentinsk B-skuespiller som ble gift med den argentinske presidenten og diktatoren Juan Perón, og ble den mest elskede og hatede kvinnen i Argentina. Madonna spiller rollen som Eva Perón, mens Antonio Banderas spiller Che Guevara.

## Historien
På en kino i Buenos Aires den 26. juli 1952 blir en film avbrutt når nyheter om at Eva Perón, Argentinas førstedame, nylig skal ha dødd i en alder av 33 år. Samtidig som nasjonen går inn i en offentlig sørge-periode lurer Ché på hvorfor så mange av innbyggerne sørger. Hun mener at dette ikke var noe å sørge over, og at Eva Perón ikke gjorde noe særlig nytte på flere år. Resten av filmen følger Eva helt fra begynnelsen, som et uekte barn fra en fattig familie, og frem til hun ble Argentinas førstedame. Ché antar en rekke forskjellige forkledninger, når hun skal fortelle Evas historie. I en alder av 15 år bor Eva i provins-byen Junín, men hun lengter etter en bedre tilværelse i Buenos Aires. Hun overtaler en tango-sanger, Agustín Magaldi - som hun har en affære med - om å reise sammen med henne med til byen.

Etter at Magaldi forlater henne, går hun gjennom forskjellige forhold med stadig mer innflytelsesrike menn. Underveis forsøker hun å skaffe seg arbeid som modell, skuespiller eller som en radio-personlighet. Eva møter oberst Juan Perón ved en pengeinnsamling etter et jordskjelv i San Juan i 1944. Peróns forbindelse med Eva øker hans populistiske image, siden de begge opprinnelig tilhører arbeiderklassen. Eva leder et radio-program under Peróns oppgang, og bruker alle hennes ferdigheter for å promotere ham. Perón vinner valget, og blir innsatt som president - før han gifter seg med Eva. I begynnelsen av Perón-regjeringen kler Eva seg glamorøst, og nyter alle privilegiene ved å være landets førstedame.

Senere reiser hun på turne til Europa. Mens hun er der, opplever hun en blandet mottakelse. Folket i Spania ser ut til å forgude henne. Men folket i Italia kaller henne en hore, eller kaster ting på henne. Etter at hun kommer tilbake til Argentina, oppretter Eva en stiftelse for å hjelpe de fattige. Eva blir senere innlagt på sykehus, og får vite at hun har kreft. I Evas begravelse blir Ché sett ved siden av kisten hennes, og hun undrer seg over innflytelsen Eva hadde gjennom hennes korte liv.

## Om filmen

## Rolleliste

## Referanser


## Eksterne lenker
*
U.S. Central Command

**U.S. Central Command** (**CENTCOM**) er en av de ni felles hovedkommandoene i det amerikanske forsvarsdepartementet. Kommandoen ble opprettet i 1983 og har et geografisk ansvarsområde som omfatter Midtøsten, Øst-Afrika og Sentral-Asia.

På grunn av sitt konfliktfylte ansvarsområde har CENTCOM ledet flere store amerikanske operasjoner, inkludert Gulfkrigen i 1991, invasjonen av Afghanistan i 2001 og invasjonen av Irak i 2003. Kommandoen har faste forlegninger i Kuwait, Bahrain, Qatar, De forente arabiske emirater, Oman, Pakistan og Djibouti. Hovedkvarteret er lokalisert til MacDill Air Force Base i Tampa, Florida.

I likhet med de andre felles hovedkommandoene ledes CENTCOM av en firestjerners general som rapporterer direkte til USAs president gjennom forsvarsministeren.
Sjefen for CENTCOM er general Kenneth F. McKenzie jr.   (USMC)

## Underliggende avdelinger

CENTCOM er et rent stabselement og ingen operative styrker er permanent underlagt kommandoen. I stedet har CENTCOM fem underliggende kommandoer, som bringer kampstyrker under CENTCOMs kontroll.

* U.S. Army Forces Central Command
* U.S. Central Command Air Forces
* U.S. Marine Forces Central Command
* U.S. Naval Forces Central Command
* U.S. Special Operations Command, Central

## Eksterne lenker

*